Waba Maa/1936/01/13/Soome politsei otsib A. Sirku ja J. Libet
Soome politseist saabus Tallinna politseile pikem otsimisekiri üheksa tagaotsitawa isiku kohta, keda palutakse nende Eestis wiibimise korral wangistada ja Helsingi politsei korraldusse saata. Otsimisekiri on warustatud otsitawate piltidega. Teiste keskel on seal ka Artur Sirgu ja Juhan Libe pildid. Peale nimetatud kahe wapsi paluwad soomlased wangistada Wilho Jokineni, Toiwo-Johannes Kesselit, Heikki Säilät, Jaakko Wirkuneni, Toiwo Koiwut, Juho Skyttät ja mustlast Wilho Hedmanni.

Pikk otsimisekiri ühes tähendatud isikute piltidega riputati Tallinna politsei ruumesse tagaotsitawate isikute tahwlile.

Milles Soome politsei neid süüdistab, selle kohta puuduwad teated otsimisekirjas.

1936
Soome politsei otsib A. Sirku ja J. Libet